Ulrike Meinhof

Ulrike Marie Meinhof (7. oktoober 1934 Oldenburg – 9. mai 1976 Stuttgart) oli saksa ajakirjanik, poliitaktivist ja hiljem vasakäärmuslik terrorist.

Ulrike Meinhofi vanemad olid kunstiajaloolased Werner Meinhof ja Ingeborg Meinhof. Vanemad surid varakult ning pärast ema surma 1949. aastal sai Ulrike ja ta vanema õe Wienke eestkostjaks veendunud sotsialist ajaloolane Renate Riemeck.http://www.emma.de/artikel/raf-1989-wie-war-das-den-50ern-264466 

1955. aastal lõpetas Ulrike Meinhof gümnaasiumi ning õppis seejärel Marburgi ja Münsteri Ülikoolis filosoofiat, pedagoogikat, sotsioloogiat ja germanistikat.

1958. astus ta Sotsialistlikku Saksa Üliõpilasliitu (heideti sealt küll 1959. aastal vasakpoolitsemise tõttu välja) ja hakkas tegutsema ajakirjaniku ja publitsistina. 1959. aastal hakkas ta tegema kaastööd ajakirjale Konkret. 1960–1964 oli ta sama ajakirja peatoimetaja.http://www.rafinfo.de/bio/m-q/meinhof.php 1961. aastal abiellus ta ajakirja väljaandja Klaus Rainer Röhliga. Neil oli kaks tütart. Abielu lahutati 1967. aastal. Tol perioodil oli Ulrike Meinhof üks Lääne-Saksamaa populaarsemaid ajakirjanikke.

1968. aastal kolis Meinhof Hamburgist Lääne-Berliini, kus töötas Berliini Vaba Ülikooli õppejõuna. Tema poliitilised vaated radikaliseerusid üha enam.http://biography.yourdictionary.com/andreas-baader-and-ulrike-meinhof 1969. aastal lõpetas ta ajakirjale konkret kaastöö tegemise.Ulrike Meinhof 1934–1976 Lebendiges Museum Online

1970. aasta 14. mail osales Meinhof Andreas Baaderi vangistusest vabastamises ja hakkas seejärel elama illegaalselt.http://www.dieterwunderlich.de/Meinhof.htm Temast sai üks Punaarmee Fraktsiooni loojaid, ideolooge ja juhte.

Jordaanias said Meinhof, Gudrun Ensslin, Andreas Baader, Horst Mahler ja teised väljaõppe relvastatud võitluse alal. Lääne-Saksamaale tagasipöördumise järel osales ta pangaröövides ja korraldas pommiatentaate.Anja Deuble:Ulrike Meinhof: Eine Frau radikalisiert sich NDR, 14. november 2019

Politsei arreteeris Ulrike Meinhofi 15. juunil 1972 Hannoveris.http://www.deutschlandradiokultur.de/raf-terroristin-ulrike-meinhof-verhaftet.932.de.html?dram:article_id=208857 29. novembril 1974 mõistis kohus ta kaheksaks aastaks vangi.http://uni-protokolle.de/Lexikon/Ulrike_Meinhof.html 21. mail 1975 algas tema ja teiste Punaarmee Fraktsiooni liikmete vastu uus kohtuprotsess. 9. mail 1976 leiti ta oma kambrist pooduna. Ametliku versiooni kohaselt oli tegemist enesetapuga.http://www.historyofwar.org/articles/people_meinhof_ulrike.html

Viited

Kategooria:Saksamaa ajakirjanikud
Kategooria:Sündinud 1934
Kategooria:Surnud 1976